স্টাফ রিপোর্টার ॥ হবিগঞ্জ শহরের কোর্ট স্টেশন এলাকা থেকে চাঞ্চল্যকর স্বপন হত্যা মামলার অন্যতম আসামী সোহেল মিয়া (২৫) কে গ্রেফতার করেছে পুলিশ। সে সদর উপজেলার লুকড়া ইউনিয়নের কাশিপুর গ্রামের রমজান আলীর পুত্র। গতকাল রবিবার বিকেলে কোর্ট স্টেশন পুলিশ ফাঁড়ির এসআই সাইফুল ইসলামের নেতৃত্বে একদল পুলিশ ওই এলাকায় অভিযান চালিয়ে তাকে গ্রেফতার করে। সোহেল স্বপন হত্যা মামলার এজহার নামীয় আসামী। এতদিন সে পুলিশের চোখ ফাঁকি দিয়ে আত্মগোপনে ছিল। আজ সোমবার তাকে কোর্টের মাধ্যমে কারাগারে প্রেরণ করার কথা রয়েছে।